Það er sannarlega minn vilji að hér sé samfélag þar sem okkur líður öllum vel , þar sem vel er tekið á móti fólki , þar sem á alla er hlustað , allar ólíkar raddir og skoðanir , en við getum stundum líka verið ósammála , þolað gagnrýni og á endanum sameinast um það að við erum hér , af því að við deilum sama kjarna sem er trúin á Jesú Krist . Aðrir taka trú síðar á ævinni , stundum í kjölfar áfalla eða einhvers annars , sumir finna Guð , öðlast frelsi á meðan aðrir glata trúnni og hverfa frá , sjá ekkert í þessu samfélagi sem kirkjan er sem getur gefið þeim stuðning og styrk í lífinu . Hún er lifandi og breytileg , alveg á sama hátt og Guð er lifandi veruleiki . En stóra myndin er þessi : Það er allt í lagi að við séum ekki alltaf sammála , Jesús kom ekki fram til að flytja okkur þau skilaboð þess efnis að héðan í frá ættum við alltaf að vera sammála , vera hlutlaus . Við erum saman komin hér í dag af því að við finnum eitthvað sem snertir sameiginlega þennan innsta kjarna okkar og við viljum að hann sé heill því við höfum fundið í Jesú og í kirkjunni samfélag sem við viljum tilheyra . En þrátt fyrir allt sem hefur verið sagt og skrifað í tímans rás , þrætt og rökrætt – þá erum við enn að tala um lifandi samfélag sem verður til meðal fólks af holdi og blóði á hverjum tíma , þar sem hver dagur er nýtt upphaf , ný sköpun . Á einu ári hafa verið valdir tveir nýir prestar til þjónustu , sú sem hér stendur og sr. Karen Lind og horfum við saman bjartsýnum augum fram á veginn . Hér er gott andrúmsloft eftir farsælan tíma sr. Sigfúsar Kristjánssonar sem hvarf til nýrra starfa í desember á biskupsstofu og færum við hér honum kærar þakkir fyrir þjónustuna . Verkefni okkar í dag , í kirkjunni er einmitt að safna saman öllum þessum mennska veruleika og sameinast um það að jafnvel þótt að við gerum öll mistök , okkur verði stundum á , þá eigum við skjól í samfélagi sem veit þetta allt nú þegar – að við erum einmitt ekki fullkomin og eigum öll þess vegna möguleika saman í þessu lífi . Það eru góðu fréttirnar , það er enginn það breyskur að hann eigi ekki von í mannlegu samfélagi . Kirkjuhurðin er alltaf opin fyrir þig og þröskuldurinn enginn . Þegar við lifum svona , erum við að safna saman og byggja upp . Og í þeirri uppbyggingu sköpum við ekki rými fyrir illa anda , því við vitum að saman getum við verið ófullkomin , breysk , mannleg , verið ósammála og ólík en aldrei hlutlaus því við hvílum í því að við eigum fjársjóð í Jesú Kristi sem varðveitir hús sitt í sönnum friði og heilögum anda . Sæl eru þau sem heyra Guðs orð og varðveita það . Góður Guð vaki yfir Hjallasöfnuði , öllum sem hingað koma , yfir starfsfólki og sjálfboðaliðum og gefi að allt starf hér verði alltaf Guði til dýrðar og söfnuðnum til blessunar .